Golden Globe Race

Golden Globe Race -nimillä kutsutaan eräitä maailmanympäripurjehduskilpailuja. Tähän mennessä sillä nimellä on järjestetty kolme kilpailua.
"Sunday Times" Golden Globe Race 1968–1969.
"Sunday Times" Golden Globe Race oli historian ensimmäinen maailmanympäripurjehduskilpailu. Se purjehdittiin yksin ja ilman pysähdyksiä. Kisan voitti Robert Knox-Johnston, joka oli osanottajista ainoa, joka pääsi maaliin.
Golden Globe Race 2018–2019.
Golden Globe Race 2018 alkoi 50 vuotta ensimmäisen jälkeen. 
Kilpailu oli retrohenkinen: osanottajien oli tyydyttävä pääsääntöisesti niihin välineisiin, joita Robert Knox-Johnstonilla oli käytössään "Suhaili"-veneellään vuonna 1968. Joitakin turvavälineitä lukuun ottamatta osanottajat eivät saaneet käyttää uudenaikaisia apuvälineitä ja veneiksi hyväksyttiin vain ennen vuotta 1988 suunniteltuja malleja. Hyväksytyt mallit olivat: Westsail 32, Tradewind 35, Saga 34, Saltram 36, Vancouver 32 &amp; 34, OE 32, Eric (Suhailin sisaralus), Aries 32, Baba 35, Biscay 36, Bowman 36, Cape Dory 36, Nicholson 32 MKX-XI, Rustler 36, Endurance 35, Gaia 36, Hans Christian 33T, Tashiba 36, Cabo Rico 34, Hinckley Pilot 35, Lello 34 ja Gale Force 34.
Kilpailu alkoi Les Sables-d’Olonnesta Ranskasta 1.7.2018 ja päättyi samaan paikkaan 19.5.2019. Matkaan lähti 18 venettä, joista 13 keskeytti. Kilpailun voitti 73-vuotias ranskalainen Jean-Luc van den Heede, joka käytti matkaan 211 päivää ja pääsi maaliin 29.1.2019.
Golden Globe Race 2022.
Golden Globe Race 2022 alkoi 4.9.2022. Säännöissä hyväksyttiin 22 venetyyppiä. Reitti lähti Les Sables-d’Olonnesta ja kulki Kanariansaaren vasemmalta puolelta, Trindaden oikealta puolelta, Kapkaupungin kautta, Hyväntoivonniemen oikealta puolelta, Prinssi Edwardin saarten vasemmalta puolelta, Crozetsaarten vasemmalta puolelta, Kergueleninsaarten vasemmalta puolelta, 45° eteläisen leveyspiirin vasemmalta puolelta, Kap Leeuwin oikealta puolelta, Tasmanian Storm Bayn kautta, Snaressaarten vasemmalta puolelta, Bountysaarten vasemmalta puolelta, koordinaattipisteen 46°S, 174°W vasemmalta puolelta, Kap Hornin oikealta puolelta, Punta del Esten kautta, Atlantin halki ja takaisin Les Sables-d’Olonneen. Kilpailijat lähetti matkaan Sir Robin Knox Johnston yhdessä pormestarin ja kilpailun järjestäjän kanssa. Kilpailuun otti osaa 16 kilpailijaa: 
&lt;mapframe width="200" height="200" zoom="1" longitude="12.65625" latitude="1.230374" text="Lehtisen hätäsignaalin koordinaatit &lt;ref&gt;https://www.hs.fi/urheilu/art-2000009210952.html&lt;/ref&gt;"&gt;
 "type": "Feature", "properties": 
 "marker-symbol": "cross", 
 "marker-color": "ff0000", 
 "marker-size": "small"
 "geometry": { "type": "Point", "coordinates": [32.044100, -39.060700] },
&lt;/mapframe&gt;
18. marraskuuta Tapio Lehtisen "Asteria"-vene upposi Etelä-Afrikan Port Elizabethin lähettyvillä ja Lehtinen joutui siirtymään pelastuslautalle. Veneen uppoamishetkellä Lehtisen kaksi lähintä kilpailijaa olivat hänestä ja päässä ja lähin laiva noin päässä. Lähin kilpakumppani Kirsten Neuschäfer lähti auttamaan Lehtistä. Neuschäfer saavutti Lehtisen seuraavan päivän aamuna ja poimi hänet kyytiinsä. Neuschäferin veneestä Lehtinen siirtyi rahtilaiva "Darya Gayatrin" kyytiin matkalle kohti Singaporea. Lehtinen palasi Suomeen 11. joulukuuta. Neuschäfer jatkoi kilpailua aikahyvityksen kanssa.
Golden Globe Race 2026.
Kilpailun on määrä startata neljännen kerran 6. syyskuuta 2026.